18.4.91 Επίσημη Εφημερίδα των Ευρωπαϊκών Κοινοτήτων Αριθ. C 102/13 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Η τροπολογία που ακολουθεί έλαβε το ένα τέταρτο τουλάχιστον των ψήφων και συνεπώς απορρίφθηκε 
κατά τις συζητήσεις: 
Σημείο 5 
Μετά την απόφαση του Συμβουλίου του 1987, την οποία υποστήριξε το Ευρωπαϊκό Κοινοβούλιο, η 
Επιτροπή προσπαθεί να επιτύχει από το Συμβούλιο την εφαρμογή διαδικασιών που της δίνουν τον 
ανώτατο βαθμό εξουσίας. 
Αιτιολογία 
Η τροπολογία είναι αυτεξήγητη. 
Αποτέλεσμα της ψηφοφορίας 
Ψήφοι υπέρ: 15, ψήφοι κατά: 18, αποχές: 23. 
Γνωμοδότηση για την πρόταση απόφασης του Συμβουλίου που θεσπίζει τη δεύτερη φάση του προγράμμα­
τος TEDIS (Σύστημα Ηλεκτρονικής Μεταβίβασης Δεδομένων για εμπορική χρήση) 
(91/C 102/06) 
Στις 18 Δεκεμβρίου 1990, το Συμβούλιο αποφάσισε να ζητήσει, σύμφωνα με το άρθρο 198 της Συνθήκης 
ΕΟΚ, τη γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμασία των 
σχετικών εργασιών, υιοθέτησε τη γνωμοδότηση του στις 6 Φεβρουαρίου 1991. Εισηγητής ήταν ο 
κ. Nierhaus. 
Κατά τη 284η σύνοδο ολομελείας (συνεδρίαση της 27ης Φεβρουαρίου 1991), η ΟΚΕ υιοθέτησε ομόφωνα 
την ακόλουθη γνωμοδότηση. 
1. Εισαγωγή 
1.1. Τέλη 1986 η Επιτροπή υπέβαλε πρόταση κανονισμού 
του Συμβουλίου για την προκαταρκτική φάση ενός κοινο­
τικού προγράμματος ηλεκτρονικής μεταβίβασης δεδομένων 
για εμπορική χρήση μέσω τηλεματικών δικτύων. Η ΟΚΕ 
εξέδωσε τον Φεβρουάριο 1987 σχετική γνωμοδότηση, στην 
οποία καταρχήν υποστήριξε την πρόταση της Επιτροπής, 
αλλά επισήμανε ότι το σχετικό οικονομικό πλαίσιο είναι 
περιορισμένο και τόνισε ότι η εκτίμηση του προγράμματος 
θα εξαρτηθεί από τις πιο εμπεριστατωμένες πληροφορίες σχε­
τικά με το κέντρο βάρους και τα κονδύλια που θα διατεθούν 
για την επόμενη φάση του προγράμματος TEDIS. 1.2. Το Συμβούλιο των Υπουργών υιοθέτησε το πρόγραμμα 
αυτό στις 5 Οκτωβρίου 1987. Αντίθετα απ'ό,τι προβλεπόταν 
στο αρχικό πρόγραμμα της Επιτροπής, η ημερομηνία έναρξης 
του προγράμματος μετατέθηκε κατά ένα έτος, δηλαδή για την 
1η Ιανουαρίου 1988 ενώ το οικονομικό πλαίσιο περιορίσθηκε 
κατά 10% περίπου και ανέρχεται σε 5,3 εκατομμύρια Ecu. 
1.3. Στη γνωμοδότηση που εξέδωσε στις 15 Ιανουαρίου 
1988, η ΟΚΕ επιδοκιμάζει και την πρόταση τροποποίησης 
σκοπός της οποίας είναι να επιτραπεί και στα κράτη μέλη 
της Ευρωπαϊκής ζώνης ελεύθερων συναλλαγών (ΕΖΕΣ) να 
συμμετάσχουν στο πρόγραμμα TEDIS. Επιπλέον, στη γνω­
μοδότηση της 19ης Δεκεμβρίου 1989 η ΟΚΕ έκρινε ότι η 
πρόταση για τη σύναψη σχετικής συμφωνίας θα επιδράσει 
ευνοϊκά στην εξέλιξη του προγράμματος TEDIS. 
Αριθ. C 102/14 Επίσημη Εφημερίδα των Ευρωπαϊκών Κοινοτήτων 18.4. 91 
2. Γενικές παρατηρήσεις 
Η έκθεση που υπέβαλε στο μεταξύ η επιτροπή με βάση το 
άρθρο 8 της απόφασης, καταλήγει στο συμπέρασμα ότι με το 
πρόγραμμα TEDIS άρχισαν δράσεις οι οποίες χρειάζεται να 
ολοκληρωθούν για να οδηγήσουν στη πλήρη επιτυχία. Η 
ΟΚΕ συμμερίζεται καταρχήν την άποψη αυτή και συνεπώς 
υποστηρίζει την πρόταση απόφασης του Συμβουλίου που 
θεσπίζει τη δεύτερη φάση του προγράμματος TEDIS. Η ΟΚΕ 
επιδοκιμάζει ιδιαίτερα την αύξηση των κονδυλίων που προ­
βλέπονται για το πρόγραμμα αυτό καθώς επίσης και τον σαφή 
προσδιοριμό του κέντρου βάρους, σε αντίθεση προς την 1η 
φάση του TEDIS. 
Η ΟΚΕ έχει πλήρη επίγνωση της στρατηγικής σημασίας της 
ηλεκτρονικής μεταβίβασης δεδομένων (ΗΜΔ) ως μεθόδου 
με σημαντικές διακλαδώσεις προκειμένου για αύξηση της 
παραγωγικότητας και ποιοτικές αλλαγές στην κοινωνία. Η. 
ΗΜΔ σε ευρωπαϊκή και διεθνή κλίμακα μπορεί να συμβάλει 
σε μεγάλο βαθμό στην ολοκλήρωση της αγοράς. Συνεπώς, 
επικροτείται η τάση της Επιτροπής για κοινοτικές ενοποιητι­
κές λύσεις· έπειτα, ένας περιορισμός σε τομείς των επιμέρους 
κρατών μελών θα προκαλούσε νέα εμπόδια για τις εμπορικές 
συναλλαγές. Το πρόγραμμα TEDIS είναι το κυριότερο κοινο­
τικό πρόγραμμα που αποβλέπει σε άντληση του μεγαλύτερου 
δυνατού οφέλους για την εσωτερική αγορά από την ΗΜΔ, 
και ως τέτοιο αξίζει να τύχει πλήρους υποστήριξης. 
3. Ειδικές παρατηρήσεις 
3.1. Η ΟΚΕ εκτιμά τον περαιτέρω συντονισμό των κλα­
δικών προγραμμάτων ηλεκτρονικής μεταβίβασης δεδομένων 
ως αναγκαία και ελπιδοφόρα αφετηρία 
— αναγκαία, επειδή θα εξαλειφθεί έτσι η έλλειψη συμφωνίας 
μεταξύ των επιμέρους συστημάτων, έλλειψη που δημιουρ­
γεί εμπόδια στις συναλλαγές και 
— ελπιδοφόρα επειδή θα αξιοποιηθούν η υφιστάμενη 
υποδομή και η σχετική τεχνογνωσία. 
Επομένως, δικαιολογημένα διατίθεται το 50% των προβλε-
φθέντων πόρων για κλαδικά, διακλαδικά και πανευρωπαϊκό 
προγράμματα. 
3.2. Η ΟΚΕ επιδοκιμάζει το γεγονός ότι συμμετέχουν και 
οι τράπεζες στο πρόγραμμα TEDIS, ενώ θα μπορούσε να 
ενταθεί η συνεργασία τους στα πλαίσια της απλοποίησης της 
ηλεκτρονικής μεταβίβασης δεδομένων. Ενόψει της απλού­
στευσης και της επιτάχυνσης που αναμένεται να επιτευχθεί 
στον τομέα των πληρωμών, ένα διατραπεζικό σύστημα 
ηλεκτρονικής μεταβίβασης δεδομένων βάσει του πρότυπου 
EDIFACT, αποκτά ολοένα και μεγαλύτερη σημασία. 3.3. Η ΟΚΕ τόνισε επανειλημμένα στις γνωμοδοτήσεις της 
την ανάγκη να ενισχυθεί και να αναπτυχθεί κατά προτεραιό­
τητα η υποδομή των υφιστάμενων δικτύων τηλεπικοινωνιών 
με στόχο τη δημιουργία ενός κοινοτικού δικτύου ολοκλη­
ρωμένων υπηρεσιών που να στηρίζεται, στο μέτρου του δυνα­
τού, σε ένα ενιαίο διεθνές πρότυπο. Επομένως επιδοκιμάζεται 
το γεγονός ότι και μέσω του TEDIS υποστηρίζεται η δημιουρ­
γία ενιαίας υποδομής δικτύων καθώς και ότι κατ'αυτόν τον 
τρόπο τίθεται ένα νέο κέντρο βάρους στον προϋπολογισμό 
του προγράμματος σε ό,τι αφορά τη δυνατότητα επικοινωνίας 
μεταξύ των δικτύων. Αυτός είναι εξάλλου και ο σκοπός του 
συντονισμού με άλλα σχετικά κοινοτικά προγράμματα, όπως 
προβλέπεται στο άρθρο 4. Η επίτευξη ενός υψηλού βαθμού 
διασύνδεσης δικτύων που λειτουργούσαν έως τώρα μεμονω­
μένα, ενόψει της εφαρμογής των προτύπων που ισχύουν για 
τα σημεία επαφής μεταξύ χρηστών, τόσο όσον αφορά τα 
μηνύματα ΗΜΔ όσο και τις υπηρεσίες τηλεπικοινωνιών, επεί­
γει κυρίως για να ευνοηθεί η συμμετοχή των μικρομεσαίων 
επιχειρήσεων (ΜΜΕ). 
3.4. Τα νομικά θέματα που σχετίζονται με την ηλεκτρονική 
ανταλλαγή δεδομένων μπορούν απλώς να εντοπισθούν και 
να αναλυθούν στα πλαίσια του TEDIS. Παράλληλα με τις 
εργασίες αυτές το Συμβούλιο και η Επιτροπή οφείλουν να 
εξετάσουν και να δημιουργήσουν το ταχύτερο δυνατό τις 
προϋποθέσεις για την αναγκαία προσέγγιση των νομοθεσιών 
των κρατών μελών. 
3.5. Σημαντική προϋπόθεση για την αποδοχή της ηλεκτρο­
νικής μεταβίβασης δεδομένων εκ μέρους των χρηστών είναι 
η ασφάλεια και η διατήρηση του απορρήτου των μεταβιβαζό­
μενων δεδομένων. Το πρόβλημα αυτό καθίσταται με την αυξα­
νόμενη ολοκλήρωση των δικτύων και των υπηρεσιών ολοένα 
και οξύτερο. Αν και το πρόγραμμα TEDIS, περιλαμβάνει και 
αυτή την πτυχή θα ήταν σκόπιμο να δοθεί μεγαλύτερο βάρος 
σε αυτό το μέρος του προγράμματος. 
3.6. Η εισαγωγή της ηλεκτρονικής μεταβίβασης δεδομέ­
νων στις επιχειρήσεις έχει βέβαια νόημα μόνον εφόσον και οι 
συνεταίροι διαθέτουν παρόμοιο σύστημα και μάλιστα βάσει 
ενιαίου πρότυπου. Μέσω της ενημέρωσης των επιχειρήσεων 
και της εκπαίδευσης των διευθυντικών στελεχών και του 
προσωπικού, τα αποτελέσματα των ερευνητικών εργασιών 
και των εργασιών των οργάνων τυποποίησης θα πρέπει να 
κοινοποιηθούν με ευρύτερο τρόπο στους παράγοντες της 
οικονομίας ώστε να δημιουργηθεί σύντομα τέτοια κρίσιμη 
μάζα που να καθιστά την εισαγωγή αυτή οικονομικά συμ­
φέρουσα. Αυτό θα πρέπει να αποτελέσει πρωταρχικό καθήκον 
των εθνικών οικονομικών ενώσεων, οι οποίες ωστόσο χρειά­
ζεται να βοηθηθούν με την ανάπτυξη βασικού υλικού εκπαί­
δευσης στα πλαίσια του TEDIS. Η προβλεφθείσα ίδρυση 
κέντρων πληροφόρησης και ευαισθητοποίησης των χρηστών 
επιδοκιμάζεται ιδιαίτερα. Ωστόσο, η πληροφόρηση και η 
παροχή συμβουλών θα πρέπει να έχουν σαν κύριο προσανα­
τολισμό τις μεταβολές που θα σημειωθούν σε ό,τι αφορά τη 
18.4.91 Επίσημη Εφημερίδα των Ευρωπαϊκών Κοινοτήτων Αριθ. C 102/15 
διοίκηση και την οργάνωση επιχειρήσεων, καθώς και τις 
κοινωνικές επιπτώσεις που θα έχει η εισαγωγή της ηλεκτρο­
νικής μεταβίβασης δεδομένων. 
3.7. Έχει ιδιαίτερη σημασία να συμμετάσχουν σε μεγαλύ­
τερο βαθμό οι διαρθρωτικές μειονεκτικές περιοχές της Κοινό­
τητας, ώστε να μην επιδεινωθεί η μειονεκτική θέση των περιο­
χών αυτών. Προϋπόθεση γι'αυτό είναι η έγκαιρη διεξαγωγή 
εμπεριστατωμένης ανάλυσης των συνθηκών που χαρακτη­
ρίζουν τις περιοχές αυτές. Η πτυχή αυτή πρέπει να συμπερι­
ληφθεί στο πρόγραμμα. 
3.8. Η εισαγωγή της ηλεκτρονικής μεταβίβασης δεδομέ­
νων έχει σοβαρές επιπτώσεις στον αριθμό και στο περιε­
χόμενο των θέσεων απασχόλησης στις ενδιαφερόμενες 
επιχειρήσεις. Επομένως, για να εισαχθούν τα συστήματα αυτά 
απρόσκοπτα, η αναδιάρθρωση της οργάνωσης των επιχειρή-
Βρυξέλλες, 27 Φεβρουαρίου 1991. σεων με κοινωνικά αποδεκτό τρόπο αποτελεί αναγκαία προϋ­
πόθεση, θα ήταν γι'αυτό σκόπιμο να εξετασθεί πώς θα 
μπορούσαν να συμμετάσχουν, στην υλοποίηση του TEDIS 
τουλάχιστον για ενημέρωση τους, οι κοινωνικοί παράγοντες 
που δρουν σε κοινοτικό επίπεδο. Στους ανεξάρτητους 
εμπειρογνώμονες στους οποίους ανατίθεται, σύμφωνα με το 
άρθρο 8, η κατάρτιση τελικής έκθεσης, είναι αναγκαίο να 
συμπεριληφθούν και εμπειρογνώμονες ειδικοί σε ό,τι αφορά 
τις κοινωνικές επιπτώσεις που συνεπάγονται οι διαδικασίες 
αναδιάρθρωσης των επιχειρήσεων ώστε να ληφθεί υπόψη και 
η κοινωνική και οικονομική πτυχή του TEDIS κατά την 
τελική εκτίμηση του βαθμού υλοποίησης των καθορισμένων 
στόχων. 
3.9. Η ΟΚΕ διαπιστώνει με ικανοποίηση ότι αντίθετα από 
τη συνηθισμένη πρακτική, στο άρθρο 8 του εγγράφου της 
Επιτροπής περιλαμβάνεται ρητά και η ΟΚΕ στα όργανα στα 
οποία θα απευθύνεται η πληροφόρηση και η τελική έκθεση. 
Ο Πρόεδρος της 
Οικονομικής και Κοινωνικής Επιτροπής 
Francois STAEDELIN